مسلم بن صبیح

ابو ضحی مسلم بن صبیح قرشی کوفی ، تابعین میں سے ایک، جو حدیث نبوی کے راوی تھے۔
 حالات زندگی 
یہ آلِ سعید بن عاص کے آزاد کردہ غلام (مولیٰ) تھے۔ فقہ کی تعلیم علقمہ بن قیس نخعی اور دیگر اساتذہ سے حاصل کی۔ فقہ اور تفسیر کے بڑے اماموں میں شمار ہوتے تھے اور نہایت معتبر اور حجت راوی تھے۔ پیشے کے لحاظ سے عطّار (عطریات فروش) تھے۔ تقریباً سنہ 100 ہجری میں، خلافتِ عمر بن عبد العزیز کے دور میں وفات پائی۔الذهبي، سير أعلام النبلاء، ج5، ص418.
 ان کی روایت حدیث نبوی 
انھوں نے ان حضرات سے حدیث روایت کی: جریر بن عبد اللہ البجلی، جعدہ بن ہبیرہ المخزومی، شتیر بن شکل، شریح قاضی، عبد اللہ بن عباس، عبد اللہ بن عمر بن خطاب، عبد اللہ بن یزید الخطمی، عبد الرحمن بن ہلال العبسی، عبیدہ سلمانی، علقمہ بن قیس نخعی، علی بن ابی طالب (مرسلاً)، مسروق بن الاجدع اور نعمان بن بشیر۔

اور ان سے حدیث روایت کرنے والوں میں یہ حضرات شامل ہیں: جابر جعفی، حسن بن عبید اللہ نخعی، حصین بن عبد الرحمن اشہلی، سعید بن مسروق ثقفی، سلیمان اعمش، شُباک ضبی، عاصم بن بہدلہ، عباد بن منصور، عطاء بن سائب، عمرو بن مرہ جُملی، فطر بن خلیفہ، مغیرہ بن مقسم ضبی، منصور بن معتمر، ابو اسحاق شیبانی، ابو حصین اسدی اور ابو یعفور صغیر۔المزي، تهذيب الكمال، ج 27، ص 521.

 جرح و تعدیل 
اسحاق بن منصور نے یحییٰ بن معین اور ابو زرعہ رازی سے نقل کیا ہے کہ وہ ثقہ (قابلِ اعتماد) تھے۔ ابن حبان نے انھیں اپنی کتاب "الثقات" میں ذکر کیا ہے۔ ان سے صحیح بخاری، صحیح مسلم اور دیگر تمام کتبِ حدیث کے مصنفین نے روایت کی ہے۔المزي، تهذيب الكمال، ج 27، ص 521.

 حوالہ جات 

زمرہ:105ھ کی وفیات
زمرہ:تابعی راویان حدیث
زمرہ:راوی ثقہ
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان